प्रधानमन्त्री कप : आइतबारको खेलमा कर्णाली विजयी
रुपन्देहीमा जारी प्रधानमन्त्री कप पुरुष क्रिकेट प्रतियोगिताअन्तर्गत आइतबार भएको दोस्रो खेलमा कर्णाली प्रदेश विजयी भएको छ । 
तिलोत्तमा — रुपन्देहीमा जारी प्रधानमन्त्री कप पुरुष क्रिकेट प्रतियोगिताअन्तर्गत आइतबार भएको दोस्रो खेलमा कर्णाली प्रदेश विजयी भएको छ । भैरहवास्थित सिद्धार्थ रंगशालामा टस हारेर ब्याटिङको निम्ता पाएको गण्डकीले निर्धारित ४५ ओभरमा ९ विकेट गुमाइ १ सय २२ रन बनायो । जसमा अमृत गुरुङले २१, कमल परियारले २१, अस्विनी राना मगरले १६, चन्द्रकान्त पौडेलले १४ रन नटआउट र कप्तान बिपिन खत्रीले १० रन बनाउनुबाहेक अन्य ब्याटस्म्यानले दोहोरो अंक जोड्न सकेनन ।बलिङतर्फ कर्णालीका अनुजकुमार चनरा, दिनेश अधिकारी र दिपेन्द्र रावतले समान २/२ विकेट लिए । प्रकाश जैसी, दिवान पुन र रवीन्द्रजंग शाहीले १/१ विकेट हात पारे ।जवाफी व्याटिङ गरेको कर्णालीले ३३.२ ओभरमा ३ विकेटको क्षतिमा लक्ष्य भेटाउन सफल भयो । उसका लागि हिमान्शु शाहीले ५३ रन, ओपनर ब्याटसम्यान निश्चल रावलले २९ नटआउट र अर्का ओपनर रवीन्द्रजंग शाहीले २० रन बनाए । अर्जुन घर्तीले १० रन नटआउटको योगदान दिए ।गण्डकीका बलर चन्द्रकान्त पौडेलले २ विकेट र कप्तान बिपिन खत्रीले १ विकेट लिए । खेलमा कर्णालीका दिनेश अधिकारी प्लेयर अफ द म्याच बने । सोमबारको खेल लुम्बिनी र सुदूरपश्चिमको बीचमा हुने आयोजक रुपन्देही क्रिकेट संघका सचिव सन्जय गुरुङले जानकारी दिए ।